Այնուհետև Վեհափառ Հայրապետը, ողջունելով Մայր Աթոռ ուխտի եկած հայորդիներին, ուրախությամբ նշեց, որ նրանց այցը Հայաստան և Սուրբ Էջմիածին կատարվել է հայ ժողովրդի համար խորհրդանշական տարում, երբ ոգեկոչվում է Հայաստանի Առաջին Հանրապետության և մայիսյան հերոսամարտերի 100-ամյակը: Այս առիթով Ամենայն Հայոց Կաթողիկոսը հույս հայտնեց, որ ֆրանսահայ ուխտավորները կվերապրեն այդ պատմական իրադարձությունները, կզորանան իրենց հայրենասիրության մեջ և առավել կարժևորեն անկախ պետականության գաղափարը: